laion/Wikipedia-Exotic huggingface dataset:
জালাল-আবাদ

জালাল-আবাদ (ঝালাল-আবাদ, জালাল-আবাত, জালালাবাত নামেও উচ্চারণ করা হয়; কিরগিজ: Жалал-Aбат, কালাল-আবাত/জালাল-আবাত, جالال-ابات) হল কিরগিজস্তানের দক্ষিণ পশ্চিমাঞ্চলের জালাল-আবাদ প্রদেশের প্রশাসনিক এবং অর্থনৈতিক অঞ্চল। এর আয়তন ৮৮ বর্গকিলোমিটার (৩৪ বর্গমাইল) এবং ২০০৯ সালে এখানে ৯৭,১৭২ মানুষ বসবাস করত। এটি বাবাশ আতা পর্বতের পাদদেশে এবং ফেরগানা উপত্যকা ও কোগার্ট নদী উপতক্যতার উত্তর-পূর্বাঞ্চলের শেষের দিকে অবস্থিত। জালাল-আবাদ উজবেকিস্তান সীমান্তের একদম কাছেই অবস্থিত। জালাল-আবাদ এর আশপাশের খনিজ পানির ঝরনার জন্য বিখ্যাত। আযরেটি-আয়ুপ-পয়গম্বর নামে খনিজ পানির ঝরনাটি এর কাছেই অবস্থিত। অনেকেই বিশ্বাস করে এর পানি কুষ্ঠরোগ ভালো করতে পারে। সোভিয়েত আমলে অনেক হাসপাতাল নানা রোগ-ব্যাধিতে আক্রান্ত পানিবাহিত রোগের চিকিৎসা প্রদান করত। জালাল-আবাদের খনিজ পানি বোতলে ভর্তি করে সারাদেশে এমনকি বিদেশেও সরবরাহ করা হয়। কিরগিজস্তানের মধ্য দিয়ে রেশম পথের অনেক রাস্তা অতিক্রম করেছে। এর মধ্যে একটি রাস্তা জালাল-আবাদের ওপর দিয়েও গেছে। এই অঞ্চলটি হাজার হাজার বছর ধরে পর্যটকদের আকর্ষণ করে আসছে। যদিও এখন খুব একটা বেশি প্রত্নতাত্ত্বিক নিদর্শন অবশিষ্ট নেই। তবে দূরবর্তী এলাকাগুলোতে কিছু কিছু নিদর্শন এখনো পাওয়া যায়; যেমন সাইমালু তাশ এবং ছাতকাল উপত্যকা। এইসব এলাকায় অনেক পর্যটক, ব্যবসায়ী, ভ্রমণপিপাসু মানুষ, সন্ন্যাসীর (নানা তীর্থস্থানে) সমাগম হয়। অসুস্থ মানুষেরা আয়ুব তাউ পাহাড়ের ঝরনায় আরোগ্য লাভের আশায় আসে। যা শহর থেকে ৩ কিলোমিটার দূরে এবং সমুদ্রপৃষ্ঠ থেকে ৭০০ মিটার উঁচুতে অবস্থিত। একটি কিংবদন্তি প্রচলিত আছে যে আযরেটি-আয়ুপ-পয়গম্বর ঝরনাটির পানি কুষ্ঠরোগ ভালো করতে পারে। কিংবদন্তি অনুযায়ী খনিজ পানির ঝরনাটি কাছে একটি কবর, মসজিদ এবং খানের প্রাসাদ ছিল। "আবাদ" হল একটি ফরাসি প্রত্যয়, যেটি নানা ফরাসী সমাজভুক্ত শহরের নামের শেষে যুক্ত করা হয়। এটি দ্বারা একজন ব্যক্তিকে নির্দেশ করা হয় যিনি একটি শহর, জনপদ বা কোন স্থানে বসতি গড়ে তুলেছেন। বলা হয়ে থাকে, জালাল আদ দীন নামে একজন ব্যক্তি এই অঞ্চলে বসবাস করতেন। তিনি ভ্রমণপিপাসু মানুষদের বা দূর থেকে পবিত্র পাহাড়ি ঝরনা দেখতে আসা মানুষদের থাকার ব্যবস্থা করে দিতেন। জালাল আদ দীনের নামানুসারেই এই অঞ্চলের নাম হয় জালাল-আবাদ। ১৯ শতকের প্রথমদিকে এখানে কোকান্দ দুর্গ তৈরি করা হয় এবং এটিকে কেন্দ্র করে একটি জনবসতি গড়ে ওঠে। এই মানুষগুলো মূলত কৃষিকাজ, ব্যবসা এবং দূর থেকে খনিজ পানির ঝরনা দেখতে আসা মানুষদের সেবা করত। ১৮৭০-এর দশকে, রুশরা এই অঞ্চলে আসে। তারা একটি গ্যারিশন শহর এবং একটি সামরিক হাসপাতাল গড়ে তোলে। জালাল-আবাদের জলবায়ু গরম (শুষ্ক-গ্রীষ্মকালীন মহাদেশীয়)। এখানে গ্রীষ্মের চেয়ে শীতকালে বেশি বৃষ্টিপাত হয়। জালাল-আবাদের বার্ষিক গড় তাপমাত্রা হল ১২.৩ ডিগ্রি সেলসিয়াস (৫৪.১ ডিগ্রি ফারেনহাইট)। বাৎসরিক ৪১৬ মিলিমিটার (১৬.৩৮ ইঞ্চি) বৃষ্টিপাত হয়। "2009 population census of the Kyrgyz Republic: Jalal-Abad Region" (পিডিএফ)। ১০ আগস্ট ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০৮-১০।  উইকিমিডিয়া কমন্সে জালাল-আবাদ সংক্রান্ত মিডিয়া রয়েছে। (কিরগিজ) প্রাতিষ্ঠানিক ওয়েবসাইট ওপেনস্ট্রিটম্যাপে 27092335 জালাল-আবাদ
আব্দুল জহির (রাজনীতিবিদ)

আব্দুল জহির (৩ মে ১৯১০ — ২১ অক্টোবর ১৯৮২) ৭০ এর দশকে আফগানিস্তানের প্রধানমন্ত্রী ছিলেন। তিনি আফগানিস্তানের লেহমান প্রদেশে পশতুন সম্প্রদায়ে জন্মগ্রহণ করেন। আব্দুল জহির কাবুলে মাধ্যমিক বিদ্যালয় ও যুক্তরাষ্ট্রের বিশ্ববিদ্যালয়ে পড়াশোনা করেন। তিনি কলাম্বিয়া বিশ্ববিদ্যালয় থেকে ডক্টর অব মেডিসিন এবং জনস্ হপকিনস বিশ্ববিদ্যালয় থেকে জনস্বাস্থ্যের ওপর মাস্টার্স ডিগ্রি অর্জন করেন। জহির একজন ডাক্তার হিসেবে আফগানিস্তানে ফিরে আসেন, কিন্তু এখানে তিনি রাজনীতিতে জড়িয়ে পড়েন। তার রাজনৈতিক জিবনে তিনি আফগানিস্তানের স্বাস্থ্যমন্ত্রী, আইনসভার প্রেসিডেন্ট এবং ইতালি ও পাকিস্তানে আফগানিস্তানের রাষ্ট্রদূত হিসেবে দায়িত্ব পালন করেন। এছাড়া তিনি সবচেয়ে গুরুত্বপূর্ণ ১৯৭১ সাল থেকে ১৯৭২ সাল পর্যন্ত আফগানিস্তানের প্রধানমন্ত্রীর দায়িত্ব পালন করেন। তিনি প্রধানমন্ত্রীর পদ থেকে পদত্যাগ করার কয়েক মাস পর আফগানিস্তানের রাজা মোহাম্মদ জহির শাহ্'কে ক্ষমতাচ্যূত করা হয়। ফলে আব্দুল জহিরকে রাজনীতি থেকে অবসর গ্রহণ করতে হয়। জহিরের সহধর্মিণী ক্যূরাইশা এবং তাদের চার সন্তান ছিল। তার ছেলে আহমেদ জহির বিখ্যাত সঙ্গীত শিল্পী ছিলেন, যিনি ১৯৭৯ গাড়ি দূর্ঘটনায় মারা যান। তার কন্যা জহিরা জহির যুক্তরাষ্ট্রের ওয়াশিংটনে হেয়ারড্রসার হিসেবে কর্মরত আছেন। তার জ্যেষ্ঠ্য সন্তান আসিফ জহিরও (১৯৩২-২০০০) রাজনীতিতে সক্রিয় ছিলেন। তিনি আফগানিস্তানের পল্লী উন্নয়ন ও পূনর্বাসন মন্ত্রী ও কুয়েত ও ইতালিতে আফগানিস্তানের রাষ্ট্রদূতের দায়িত্ব পালন করেন। মন্ত্রী হিসেবে পদত্যাগ করার পর তিনি পাকিস্তানের পেশোয়ারে বসবাস শুরু করেন, যেখানে তিনি আফগান ন্যাশনাল মুভমেন্ট (এএনএম) নামের রাজনৈতিক জোট গঠনের মাধ্যমে আফগানিস্তানে শান্তির পক্ষে প্রচারণা চালান। আব্দুল জহিরের সর্বকনিষ্ঠ সন্তান, বিলকিস জহির বর্তমানে জার্মানিতে বসবাস করছেন এবং সেখানে তিনি একটি বিউটি পার্লার পরিচালনা করছেন। Amy Waldman (২০ মার্চ ২০০৩)। "Kabul Journal; The Afghan Elvis 'Lives' 24 Years After His Death"। The New York Times। সংগ্রহের তারিখ ২০০৮-০২-০৩।  John R. Thomson (২০ সেপ্টেম্বর ২০০৫)। "Above & Beyond: Profiles of Afghan commitment"। National Review। সংগ্রহের তারিখ ২০০৮-০২-০৩।  "The Life of the President's Barber"। CNN। ২ ডিসেম্বর ২০০১। সংগ্রহের তারিখ ২০০৮-০২-০৩।  Zahira's School - My Story
কমপং সিয়েম জেলা

কমপং সিয়েম জেলা (খ্‌মের: ស្រុកកំពង់សៀម "সিয়ামের বন্দর") কম্বোডিয়ার কমপং চাম প্রদেশে অবস্থিত একটি জেলা। এই জেলাটি কমপং চাম রাজধানী শহরকে ঘিরে রয়েছে। জেলার সরকারি কেন্দ্র রাজধানী শহর কমপং চামের এমপিল লেও গ্রামে অবস্থিত। এমপিল গ্রাম শহরের কেন্দ্র থেকে ৩ কিমি পশ্চিমে অবস্থিত এবং পনম পেন থেকে সড়ক পথে ১২০ কিমি দূরে অবস্থিত। এই জেলার সীমানা শেষ হয় মেকং নদীর পশ্চিমা তীরে। ফেব্রুয়ারি ২০০৭, যুক্তরাষ্ট্র ২৯ জন স্বেচ্ছাসেবীকে এই জেলায় পাঠায় থাকার জন্য; যা কম্বোডিয়ায় প্রথম শান্তি রক্ষা মিশন।সান ফ্রান্সিস্কো থেকে আসা স্বেচ্ছাসেবী দল নয় সপ্তাহ থেকে খ্‌মের ভাষা সম্পর্কে জানে এবং ইংরেজি শেখাতে শুরু করে। কমপং সিয়েম জেলাটি কমপং চাম প্রদেশের কেন্দ্রে অবস্থিত এবং এটিকে ঘেরাও করে আছে অন্যান্য জেলা। উত্তর দিক থেকে এটির সীমানায় রয়েছে স্টুয়েং ট্রাং জেলা এবং পূর্বে রয়েছে ক্রাচ চমার ও তবং খোম জেলা। দক্ষিণে রয়েছে সাউতিন জেলা। পশ্চিমে রয়েছে কাং মিস, প্রে চোর এবং চামকার লিউ তিনটি জেলা। তাছাড়া এর ভেতর রয়েছে ছোট কমপং চাম শহর, যা প্রদেশের রাজধানী। কমপং সিয়েম জেলার প্রশাসনিক দায়িত্ব রয়েছে হুন নুয়েংয়ের কাছে, যিনি কমপং চাম প্রদেশের প্রশাসনিক প্রধান। নিচের সারণীতে ইউনিট অনুসারে গ্রামের নাম উল্লেখ করা হয়েছে: ১. এমপিল - এমপিল লেও, চেয়ুং কাওক, সিয়া, স্রালাও ২. স্রাক - স্রাক, তামুভ ৩. কোকোর - কোকোর পির, চামকার সামসেভ, কোকোর মোয়ুই ৪. হানচে - মোন হেয়ুর, ক্রাউচ সেয়ুচ, ভিয়া তের ৫. ক্রালা - তুয়ল বেং, তুয়ল পোপেল, ত্রা কুয়ন, এমপিল ক্রুম ৬. ক্রিয়েন চ্রে - ক্রিয়েন চ্রে নং, বয়িং বাবস, এনতিক নেল, স্পিন থমেই ৭. কোহ রোকা - তা মিং, থমেই ৮. ওউ সভে - ওউ থং, খায়েল চে ৯. রুমচেক - রুমলেচ, থমেই ১০. ত্রিন - পাউন, তুয়ল চাম্বাক, তুয়ল ত্রাচ, ত্রিন এই জেলাটি ১৫টি ইউনিট (খুম) এবং ১১২টি গ্রামে (ফুম) বিভক্ত। ১৯৯৮সালের আদমশুমারী অনুসার, জেলাটির ১৮,৮৮৪টি ঘরে ৯৯,০৫৬ জন লোক বাস করতো। ৯৯,০০০ জনের বেশি জনসংখ্যা নিয়ে এটি হলো কমপং চাম প্রদেশের সবচেয়ে জনবহুল জেলা। কমপং সিয়েমের প্রতিটি ঘরে গড়ে ৫.২ জন লোক বাস করে যা কম্বোডিয়ার গ্রামাঞ্চল থেকে একটু বেশি। জেলাটিতে ৯২.০% মহিলা ও বাকি অংশ পুরুষ। Total Road Atlas of Cambodia 2006 (3rd সংস্করণ)। Total Cambodge। ২০০৬। পৃষ্ঠা 44।  "U.S. Peace Corps starts first Cambodian mission"। Reuters। ফেব্রু ৫, ২০০৭। সংগ্রহের তারিখ ২০০৯-০১-৩১।  "Decades Later, a Peaceful Invasion of Cambodia; Volunteers With U.S. Corps Adjust to a New Life Before Deployment to Countryside as Teachers"। Washington Post। মে ৬, ২০০৭। সংগ্রহের তারিখ ২০০৯-০১-৩১।  "Kampong Cham Provincial Resources"। Ministry of Commerce। জানুয়ারি ৫, ২০০৯ তারিখে মূল থেকে আর্কাইভ করা। সংগ্রহের তারিখ ২০০৯-০১-২৫।  "Kampong Cham Administration"। Royal Government of Cambodia। ২০০৯-০২-১০ তারিখে মূল থেকে আর্কাইভ করা। সংগ্রহের তারিখ ২০০৯-০১-২০।  General Population Census of Cambodia, 1998: Village Gazetteer। National Institute of Statistics। ফেব্রুয়ারি ২০০০। পৃষ্ঠা 32–73।
পুডু কারাগার

পুডু কারাগার (মালয়: Penjara Pudu) মালয়েশিয়ার কুয়ালালামপুরের একটি কারাগার ছিল। এটি ১৮৯১ ও ১৮৯৫ সালের মাঝামাঝি সময়ে ব্রিটিশ ঔপনিবেশিক সরকার কর্তৃক নির্মাণ করা হয়। $১৬,০০০ ডলার ব্যয়ে ৩৯৪ মিটার দৈর্ঘ্যের দেয়াল নির্মাণের মাধ্যমে এর নির্মাণকাজ শুরু হয়, যেখানে সুশোভিত রয়েছে কারাগারটির ইতিহাসের এক সময়কার সবচেয়ে দীর্ঘ দেয়ালচিত্র। এর কামরাগুলো আকারে ছোট ও অন্ধকারাচ্ছন্ন, যাতে জুতার বাক্সের আকারের জানালা রয়েছে। ২০১২ সালের ডিসেম্বর পর্যন্ত কারাগারটির অধিকাংশই ধ্বংসপ্রাপ্ত হয়েছে। পুডু কারাগার সাবেক চাইনিজ কবরস্থানের ওপর নির্মাণ করা হয়েছে। ঐ সময় পুডু ঘন জঙ্গলময় এলাকা ছিল, যেখানে প্রায়ই বাঘ ঘোরাঘুরি করত। ১৮৯১ সালে এটির নির্মাণ শুরু হয় এবং আসামীদের শ্রমিক হিসেবে ব্যবহার করা হয়। এটি নির্মাণ করতে চার বছর সময় লাগে এবং নির্মাণকাজ ১৮৯৫ সালে শেষ হয়। পুডু কারাগারের প্রথম গভর্নর ছিলেন লে. কর্ণেল জে. এ. বি ইলেন। এর নির্মাণ শেষ হওয়ার কিছু মাস পর ১৯৯৫ সালের আগস্টে কারাগারে কলেরা প্লেগ ছড়িয়ে পড়ার ফলে কয়েক শত কয়েদি মারা যায়। পরে জানা যায় জেলে পানি সরবরাহ ব্যবস্থার মাধ্যমে প্লেগ ছড়িয়েছিল। ১৮৯৮ সাল পর্যন্ত পানি সমস্যা সমাধান করা হয়নি। পুডু কারাগারের ইতিহাসের শুরুতে এটি সিলানগরের একমাত্র জেল ছিল এবং এখানে স্বল্পমেয়াদে সাজাপ্রাপ্ত পুরুষ ও মহিলা আসামিদের বন্দি রাখা হত। কারাগারটির নিজস্ব সবজি বাগান ছিল, যা প্রতিবছর কয়েদিদের জন্য পর্যাপ্ত খাদ্যের যোগান দিতো। ১৯৮৪ সাল খং ইয়েন ছং নামে এক বন্দি ২,০০০ লিটার রং ব্যবহার করে পুডু জেলের দেয়ালে গ্রীষ্মমণ্ডলীয় এলাকার দৃষ্টিনন্দন দেয়াল চিত্র তৈরী করেন। ৮৬০ ফুট দৈর্ঘ্য ও ১৪ ফুট প্রস্থের এই দেয়াল চিত্রটি গিনেস বিশ্ব রেকর্ডে বিশ্বের সবচেয়ে বড় দেয়াল চিত্র হিসেবে স্থান করে নেয়। খং কয়েদী হিসেবে চিত্রটি আঁকা সম্পন্ন করতে পারেননি। পরে তিনি একজন স্বাধীন ব্যক্তি হিসেবে ফিরে আসেন এবং এটি সম্পন্ন করেন। ১৯৯৬ সালে কারাগার হিসেবে ১০১ বছর ব্যবহারের পর পুডু কারাগার বন্ধ ঘোষণা করা হয় এবং এর বন্দিদের সুনগাই বুলোহ কারাগার এবং কাজাং কারাগারে স্থানান্তর করা হয়। ১৯৯৭ সালে কিছু সময়ের জন্য একে জাদুঘর হিসেবে ব্যবহার করা হয়। বোটাক ছিন, একজন কুখ্যাত গ্যাংস্টার যার সাথে তার নিজের দলের লোকরা প্রতারণা করে, তাকে এখানে বন্দি রাখা হয়। ১৯৮৬ সালে কেভিন বারলো এবং ব্রায়ান চেম্বার্স নামে দুই অস্ট্রেলীয় নাগরিককে হেরোইন পাচারের দায়ে পুডু কারাগারে বন্দি রাখা হয়েছিল। "Prison break: Pudu's walls come down"। The Straits Times। Singapore। ২২ জুন ২০১০।  Choi, Clara (২১ জুন ২০১০)। "No heritage site for Pudu Jail, development will commence 21 June 2010"। The Malaysian Insider। ১৩ আগস্ট ২০১৪ তারিখে মূল থেকে আর্কাইভ করা।  "Social and personal"। The Straits Times। Singapore। ১৬ জুন ১৯১১। পৃষ্ঠা 6।  "Selangor Administration"। The Straits Times। Singapore। ১ জুলাই ১৯২৭। পৃষ্ঠা 2।
মেমত জেলা

মেমত জেলা (খ্‌মের: ស្រុកមេមត់) কম্বোডিয়ার তবুং খমুম প্রদেশে অবস্থিত একটি জেলা। জেলার রাজধানী মেমত শহর প্রদেশের রাজধানী কমপং চাম থেকে ৮০ কিমি পূর্বে অবস্থিত। মেমত একটি সীমান্ত জেলা এবং ভিয়েতনামের শহর। তাই নিন এই জেলা থেকে ৮০ কিমি দূরে অবস্থিত। এই জেলা সড়ক পথে কমপং চাম বা ক্রাটি থেকে সহজেই প্রবেশ করা যায়। যদিও শহরের ভেতর বিভিন্ন সীমানা পার হওয়ার ছোট ছোট পথ রয়েছে, কিন্তু সরকারিভাবে কোন সীমানা পার হওয়ার আন্তর্জাতিক পথ নেই। মেমত শহর কমপং চাম এবং ক্রাটি শহরের মধ্যবিন্দুতে অবস্থিত। মেমত জেলা তবুং খমুম প্রদেশের সবচেয়ে পূর্বের জেলা এবং এর সাথে ভিয়েতনামের সীমানা রয়েছে। উত্তরে, মেমত ক্রাতি প্রদেশের সাথে সীমানা রয়েছে। পূর্বে এর সাথে ভিয়েতনামের সীমানা রয়েছে। পশ্চিমে, এর সাথে সীমানা রয়েছে দামবাই এবং পনহি জেলার। মেমত তার নাম পেয়েছে একটি প্রাগৈতিহাসিক সভ্যতা থেকে যারা এই এলাকায় ২৫০০ বছর আগে বসবাস করত। এই জেলায় কিছু প্রাগৈতিহাসিক জায়গা রয়েছে, যেগুলো সম্পর্কে কিছুদিন আগেই জানা গিয়েছে। ১৯৫৯ সালে, ফ্রান্সের প্রত্নতত্ত্ববিদ লুইস ম্যালারেট ১৭টি ভূস্থাপনা আবিষ্কার করেন। তিনি নতুন এই অঞ্চলটিকে লাল মাটির এলাকা হিসেবে শ্রেণিবিভাগ করেন, যা মেকং এর পূর্বে অবস্থিত এবং কমপং চাম প্রদেশের অন্তর্ভুক্ত ছিল। ১৯৬২ সালে, বার্নার্ড ফিলিপ গ্রসলিয়ার মেমতের কাছে খনন কাজ চালিয়ে একটি স্থল পান এবং সেই সভ্যতার নামকরণ করা হয় "মিমোতিয়ান"। এখন পর্যন্ত কম্বোডিয়ায় ৩৬টি প্রাগৈতিহাসিক জায়গা পাওয়া গিয়েছে। ২০১০ সালে, " সামরোং ভূস্থাপনা" কম খরচে বাড়ি বানাতে গিয়ে অনিচ্ছাকৃতভাবে ধ্বংস হয়ে যায়। মেমত জেলার প্রশাসনিক প্রধান হলেন মি. চেং বুন্নারা। নিচের সারণীতে ইউনিয়ন অনুসারে গ্রামের নাম উল্লেখ করা হয়েছে। ১) চ্যান মুল - কোর, কালোউ, তা কেভ, পিম ২) চোয়াম - লিচ লেও, মং, পপলোয়াম, জিয়েভ ৩) মেমং - পেউক, মেমং, কাব্বাস, ত্রিয়েক ৪) মেমত - মেমত থমেই, মাসিন তুয়েক ৫) রাঙ - বেং, ডং, বস, চামবাক, মাসিন, তাওন ৬) রুমচেক - কামপে, থমা দাব, খপোব, খ্লিয়েচ ৭) ত্রিয়েক - দক পোর, ব্যাংকোভ, খলেই ৮) কোকির - চামকার থমেই, সালাং বেই, কোকির চেয়ুং, তুয়ল থমা, কোকির তবুয়ং ৯) তনলুং - কডল লেউ, কডল রাওম, মকাওর, কাওহ থমা, বেং কাওং, সামবোর Total Road Atlas of Cambodia 2006 (3rd সংস্করণ)। Total Cambodge। ২০০৬। পৃষ্ঠা 44।  Cambodia Road Network (Version 03-00 সংস্করণ)। Ministry of Public Works and Transport। ২০০১।  "Kampong Cham Provincial Resources"। Ministry of Commerce। জানুয়ারি ৫, ২০০৯ তারিখে মূল থেকে আর্কাইভ করা। সংগ্রহের তারিখ ২০০৯-০১-২৫।  Thuy, Chanthourn। "Preliminary Study of the Memotian Culture" (পিডিএফ)। Siksacakr - Issue No5। Center for Khmer Studies। আগস্ট ২০, ২০০৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৯-০২-০৪।  "Research History"। Memot Centre for Archaeology। সংগ্রহের তারিখ ২০০৯-০২-০৬।  Gerd Albrecht (২০০০)। "Circular Earthwork Krek 52/62 Recent Research on the Prehistory of Cambodia" (পিডিএফ)। আইএসএসএন 0066-8435। ২০২০-০৪-২২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৯-১১-১৫।  Kent Davis। "Bulldozers Destroy Priceless Archaeological Site in Cambodia"। ২০১০-০৯-১১ তারিখে মূল থেকে আর্কাইভ করা। সংগ্রহের তারিখ ২০১০-০৯-০৭।  "'Dry' port to start operations in Kompong Cham" (পিডিএফ)। Business Press। ১৭–২৩ অক্টোবর ২০০৫। ৬ অক্টোবর ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৯-০২-০৪।
বুন্দেলখণ্ড

বুন্দেলখন্ড ভারতের একটি ভৌগোলিক এবং সাংস্কৃতিক অঞ্চল এবং কেন্দ্রীয় ভারতের একটি পর্বতশ্রেণী। পার্বত্য অঞ্চলটি উত্তর প্রদেশ ও মধ্যপ্রদেশের রাজ্যগুলির মধ্যে বিভক্ত, যার বৃহত্তর অংশ মধ্যপ্রদেশে অবস্থিত। কেশবদাস (1555 – 1617), সংস্কৃত পণ্ডিত ও হিন্দি কবি Major Dhyanchand ঝলকারী বাঈ (২২ নভেম্বর ১৮৩০ – ১৮৫৮) ছিলেন একজন ভারতীয় কলী নারী সৈনিক, যিনি সিপাহী বিদ্রোহ ১৮৫৭ ঝাাঁসির যুদ্ধে গুরুত্বপূর্ণ ভূমিকা পালন করে ছিলেন লক্ষ্মীবাঈ, (১৮২৮-১৮৫৮) ঝাঁসি রাজবংশের মারাঠী রাণী, ব্রিটিশ শাসনামলে ১৮৫৭ সালের ভারতীয় বিদ্রোহের অন্যতম প্রতিমূর্তি ও পথিকৃৎ তুলসীদাস, রামচরিতমানস মহাকাব্যের লেখক, রাজাপুরে জন্ম মাস্তানি, মারাঠা পেশওয়া বাজিরাও ১ এর দ্বিতীয় স্ত্রী। মৈথিলী শরন গুপ্ত, জাতীয় হিন্দি কবিতা King Chhatrasal Dulera, established Chhatarpur. পণ্ডিত নাথুরাম প্রেমী (1881–1960), হিন্দি, সংস্কৃত ও উর্দু সাহিত্য ও জৈন সাহিত্যের বিশিষ্ট প্রকাশক ফুলন দেবী, (১৯৬৩-২০০১) "দস্যু রানী" নামে পরিচিত, একজন ভারতীয় ডাকাত এবং পরে একজন রাজনীতিবিদ Uma Bharti, Prominent BJP politician and the former MLA from Charkhari in UP's Bundelkhand region. Dr. Hari Singh Gaur, Member of Constitution draft committee and founder of University of Sagar. The University of Sagar was later named the Dr. Hari Singh Gour University by the state government in 1983. Vrindavan Lal Verma, Hindi novelist (Mrig Nayani, Jhansi Ki Rani) Indeevar, one of the leading Hindi film lyricists in 1960s and 70s[তথ্যসূত্র প্রয়োজন] Rani Durgavati, Queen of Gondwana (born to Chandelas of Mahoba/Kalinjar) immortalised owing to her bravery in defending her kingdom against invasion by Mughal emperor Akbar Maharishi Mahesh Yogi, of Transcendental Meditation Harishankar Parsai - He was a noted satirist and humorist of modern Hindi literature and is known for his simple and direct style. Rajneesh - He was mystic, philosopher, acknowledged to be enlightened being by many Raja Bundela - Raja Bundela (Raja Rajeshwar Pratap Singh Judev) is an Indian actor, producer, politician and civil activist. রাজপুতানা Narayan, Badri (২০০৬-১১-০৭)। Women Heroes and Dalit Assertion in North India: Culture, Identity and Politics (ইংরেজি ভাষায়)। SAGE Publications India। আইএসবিএন 9788132102809।  Sharma, Ashok Kumar (২০১৭-০৮-২১)। Our President: Ram Nath Kovind (ইংরেজি ভাষায়)। Diamond Pocket Books Pvt Ltd। আইএসবিএন 9789352783953।  "Bajirao Mastani and the history of Bundelkhand"। Times of India Blog (ইংরেজি ভাষায়)। সংগ্রহের তারিখ ২০১৭-১০-০৬।  "University of Saugar alumniin celebration mode"। The Hindu। ১৮ জুলাই ২০১১। সংগ্রহের তারিখ ২০১৫-০৮-০৪।  উইকিমিডিয়া কমন্সে বুন্দেলখন্ড সংক্রান্ত মিডিয়া রয়েছে। উইকিভ্রমণে বুন্দেলখন্ড সম্পর্কিত ভ্রমণ নির্দেশিকা রয়েছে। Wikisource has the text of the 1911 Encyclopædia Britannica article Bundelkhand. Check dam project in Bundelkhand (Development Alternatives) Historic Blend, Frontline, Volume 24 – Issue 05 :: 10–23 March 2007 James Foote Holcomb, Helen Harriet Howe Holcomb, In the Heart of India, or, beginnings of missionary work in Bundela Land, with a short chapter on the characteristics of Bundelkhand and its people, and four chapters of Jhansi history. Philadelphia: Westminster Press, 1905 Text at archive.org Radio Bundelkhand
চুনী গোস্বামী

চুনী গোস্বামী (১৫ জানুয়ারি, ১৯৩৮ ― ৩০ এপ্রিল, ২০২০) একজন বিখ্যাত বাঙালি ফুটবল খেলোয়াড়। তিনি ভারতের জাতীয় দলেও খেলেছেন। ক্রিকেটার হিসেবেও তিনি সফল ছিলেন। বাংলা দলের হয়ে রনজি ট্রফি তে প্রতিনিধিত্ব করেছিলেন তিনি। চুনী গোস্বামী বর্তমান বাংলাদেশের কিশোরগঞ্জে জন্মগ্রহণ করেন। তার আসল নাম সুবিমল গোস্বামী। তিনি ১৯৪৬ থেকে ১৯৫৪ খ্রিষ্টাব্দ পর্যন্ত মোহনবাগানের জুনিয়র দলে খেলেন। ভারতীয় ফুটবলার বলাইদাস চট্টোপাধ্যায় ও বাঘা সোমকে কোচ হিসেবে পান তিনি। এরপর ১৯৫৪ থেকে ১৯৬৮ অবধি মোহনবাগানের মূল দলে খেলেন। তিনি মূলত স্ট্রাইকার পজিসনে খেলতেন। তিনি ১৯৬০ থেকে ১৯৬৪ খ্রিষ্টাব্দ অবধি মোহনবাগানের অধিনায়ক ছিলেন। এই সময়ে মোহনবাগান ডুরান্ড কাপ সহ বহু প্রতিযোগিতায় ভাল ফল করেছিল। তার ফুটবল জীবনের সবথকে বড় কৃতিত্ব ভারতের অধিনায়ক হিসাবে ১৯৬২ খ্রিষ্টাব্দে জাকার্তায় এশিয়ান গেমসের সোনা জয়। ফাইনালে ভারত দক্ষিণ কোরিয়াকে ২-১ গোলে পরাস্ত করেছিল। এছাড়া তিনি অধিনায়ক হিসাবে তেল আভিভে এশিয়া কাপের রৌপ্য পদক জয় করেছিলেন। ফুটবল খেলা থেকে অবসর নেওয়ার পরে তিনি ক্রিকেট খেলায় মনোনিবেশ করেন এবং রঞ্জি ট্রফিতে তিনি বাংলার অধিনায়কত্ব করেন। তিনি দুবার রঞ্জি ট্রফির ফাইনাল খেলেছিলেন। তিনি ডানহাতি ব্যাটসম্যান ছিলেন এবং ডানহাতে মিডিয়াম পেস বল করতেন। তিনি ৪৬টি প্রথম শ্রেণীর ক্রিকেট ম্যাচ খেলে একটি সেঞ্চুরি সহ ১৫৯২ রান করেছিলেন। তিনি বল করে ৪৭টি উইকেটও নিয়েছিলেন। হংকংয়ের বিরুদ্ধে কোয়ার্টার ফাইনালে পেনাল্টি শ্যুটআউট এ গোল করেন। দক্ষিণ ভিয়েতনামের বিরুদ্ধে সেমি ফাইনালে ম্যাচ জয়ী জোড়া গোল করেন। ১৯৬৩ খ্রিষ্টাব্দে চুনী গোস্বামী অর্জুন পুরস্কার এবং ১৯৮৩ খ্রিষ্টাব্দে পদ্মশ্রী পুরস্কার পেয়েছিলেন। ২০০৫ সালে তিনি মোহনবাগান রত্ন পান। ৩০ এপ্রিল, ২০২০ সালে ৮২ বছর বয়েসে হৃদরোগাক্রান্ত হয়ে কলকাতায় মারা যান চুনী গোস্বামী। আইলাভইন্ডিয়া ওয়েবসাইটে চুনী গোস্বামী ক্রিকইনফো ওয়েবসাইটে চুনী গোস্বামী ইন্ডিয়ান ফুটবল ওয়েবসাইটে চুনী গোস্বামী সংবাদদাতা, নিজস্ব। "হৃদরোগে আক্রান্ত হয়ে প্রয়াত চুনী গোস্বামী"। anandabazar.com। সংগ্রহের তারিখ ২০২০-০৪-৩০।
স্বত্বপত্র

বাণিজ্য বাজারে স্বত্বপত্র (ইংরেজি: share) বলতে বিভিন্ন আর্থিক হাতিয়ার যেমন সম্ভার, যৌথ তহবিল, সসীম দায়বদ্ধ অংশীদারী, স্থাবর সম্পত্তি বিনিয়োগ ট্রাস্ট, ইত্যাদির জন্য একটি হিসাবের একক। স্বত্বপত্র থেকে প্রাপ্ত আয়কে লভ্যাংশ বলে। যিনি স্বত্বপত্র অধিকারে রাখেন তাকে বলা হয় অংশপত্র মালিক। কোন কোম্পানির মূলধনকে সসীম সংখ্যক সমান ভাগে ভাগ করার পর একেকটি ভাগকে স্বত্বাংশ বলা হয় এবং স্বত্বাংশের মালিকারা স্বরূপ প্রদত্ব দলিলকে বলা হয় একেকটি স্বত্বপত্র। স্বত্বপত্র মালিক এর মাধ্যমে কোম্পানির লভ্যাংশের একটি অংশ এবং কোম্পানি বিলুপ্তির বিশেষ ক্ষেত্রে কোম্পানির মূল্যের একটি অংশের অধিকারপ্রাপ্ত হন। স্বত্বপত্র ভোটবিশিষ্ট (voting) বা ভোটহীন (non-voting) হতে পারে। ভোটভিত্তিক স্বত্বপত্রের মালিকে পরিচালকদের বোর্ডে এবং কর্পোরেট নীতিমালার ওপরে ভোট দিতে পারেন। এই ভোটাধিকার অনেক সময় স্বত্বপত্রের বাজার মূল্যকে প্রভাবিত করে। ভোটবিশিষ্ট স্বত্বপত্র প্রথম শ্রেণীর (class A)এবং ভোটহীন অংশপত্র দ্বিতীয় শ্রেণীর (class B) স্বত্বপত্র নামেও পরিচিত। ব্রিটিশ ইংরেজি ভাষায় স্বত্বপত্রের পরিভাষা হল "Share"। শব্দটির বহুবচন রূপ shares দিয়ে সম্ভার বা স্টককে বোঝানো বর্তমানে বহুল প্রচলিত। এতটাই প্রচলিত যে shares বললে মানুষ stock-ই বোঝে। বাণিজ্য বাজার - financial market আর্থিক হাতিয়ার - financial instrument সম্ভার - stock যৌথ তহবিল - mutual fund সসীম দায়বদ্ধ অংশীদারী - limited partnership স্থাবর সম্পত্তি বিনিয়োগ ট্রাস্ট- real estate investment trust হিসাবের একক - unit of account লভ্যাংশ - dividend স্বত্বপত্র মালিক - shareholder বিলুপ্তি - liquidation উইকিমিডিয়া কমন্সে স্বত্বপত্র সংক্রান্ত মিডিয়া রয়েছে। "Shares Definition"। Investopedia। সংগ্রহের তারিখ ২০১৩-০৭-০৯।  "Chapter 22 Company-An Introduction"। Accountancy। Noida, Uttar Pradesh, India: National Institute of Open Schooling। ২০০৮। পৃষ্ঠা 242। ১৭ জুন ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ আগস্ট ২০১১।
রোধ থার্মোমিটার

রোধ থার্মোমিটার হল একটি তাপমাত্রা পরিমাপ করার যন্ত্র। অনেক রোধ থার্মোমিটারে সিরামিক ও কাচের তার পেঁচানো থাকে, তবে অন্য সরঞ্জামাদিও ব্যবহৃত হয়ে থাকে। এতে প্লাটিনাম, নিকেল ও কপার থাকে। সবচেয়ে সরল রোধ থার্মোমিটার কনফিগারেশনে দুটি তার ব্যবহৃত হয়। রোধের প্রভাব কমাতে তিন তার সংবলিত কনফিগারেশন ব্যবহৃত হয়। চার তার সংবলিত কনফিগারেশন তাপমাত্রা পরিমাপের নির্ভুলতা বাড়ায়।
ধ্যাততেরিকি

ধ্যাততেরিকি ২০১৭ সালে মুক্তিপ্রাপ্ত একটি বাংলাদেশী প্রণয়-কৌতুকধর্মী চলচ্চিত্র। চলচ্চিত্রটি পরিচালনা করেছেন শামীম আহমেদ রনি ও জাজ মাল্টিমিডিয়ার ব্যানারে প্রযোজনা করেছেন আব্দুল আজিজ। চলচ্চিত্রটি ২০১২ সালে মুক্তি পাওয়া পাঞ্জাবী চলচ্চিত্র ক্যারি অন জ্যাট এর পুনঃনির্মাণ। আরিফিন শুভ - রাজ নুসরাত ফারিয়া - শান্তি জিয়াউল রোশন - সালমান ফারিন খান - মাধুরী বিশ্বনাথ বসু সুষমা সরকার সুব্রত - মাধুরী বাবা রাজতাভ দত্ত - রাজার বাবা সুপ্রিয় দত্ত - শান্তির ভাই সাদেক বাচ্চু - সালমানের বাবা রহমত আলী সুবাশিষ মুখোপাধ্যায় - ট্যারা সাদ্দাম অনুভব মাহাবুব হারুন রশিদ ধ্যাততেরিকি চলচ্চিত্রটি প্রযোজনা করে, জাজ মাল্টিমিডিয়া। এটির শ্যুটিং শুরু হয় ২০১৭ সালের ফেব্রুয়ারিতে ব্যাংকক সহ আরো বিভিন্ন স্থানে। ধ্যাততেরিকি চলচ্চিত্রটি ১৪ ই এপ্রিল ২০১৭ সালে পহেলা বৈশাখের দিন বাংলাদেশে এবং নভেম্বর ২০১৭ এ ভারতে মুক্তি পায়। "Nursat Faria gears up for film release"। The Daily Star। ২০১৭-০৪-১২। সংগ্রহের তারিখ ২০১৭-০৪-১৮।  "Nusrat Faria's New Mission"। The Daily Star। ২০১৭-০১-২৮। সংগ্রহের তারিখ ২০১৭-০৪-১৮।  "'ধ্যাততেরিকি দেখে হল থেকে দর্শক হাসতে হাসতে বের হবেন'"। বণিক বার্তা :: Bonikbarta.net | A Business News and Entertainment Daily from Bangladesh.। ২০১৯-০৭-১৪ তারিখে মূল থেকে আর্কাইভ করা। সংগ্রহের তারিখ ২০১৯-০৭-১৪।  BanglaNews24.com। "'ধ্যাততেরিকি'র তালে তালে..."। banglanews24.com (ইংরেজি ভাষায়)। সংগ্রহের তারিখ ২০১৯-০৭-১৪।  BanglaNews24.com। "'ধ্যাততেরিকি' বৈশাখে একটাই ছবি!"। banglanews24.com (ইংরেজি ভাষায়)। সংগ্রহের তারিখ ২০১৯-০৭-১৪।  প্রতিবেদক, গ্লিটজ; ডটকম, বিডিনিউজ টোয়েন্টিফোর। "বিনা কর্তনে ছাড়পত্র পেল 'ধ্যাততেরিকি'"। bangla.bdnews24.com। ২০১৯-০৭-১৪ তারিখে মূল থেকে আর্কাইভ করা। সংগ্রহের তারিখ ২০১৯-০৭-১৪।  ডটকম, গ্লিটজ প্রতিবেদক বিডিনিউজ টোয়েন্টিফোর। "'ধ্যাততেরিকি' হবে বিনোদনে ভরপুর এক ছবি'"। bangla.bdnews24.com। সংগ্রহের তারিখ ২০১৯-০৭-১৪।  "দশ বছর পর মঞ্চে নির্দেশনায় সাদেক বাচ্চু"। DailyInqilabOnline। সংগ্রহের তারিখ ২০২০-০৬-১০।  "My fans don't know that I'm a good cook…"। The Daily Star (ইংরেজি ভাষায়)। ২০১৭-০২-১০। সংগ্রহের তারিখ ২০১৭-১১-০৫।  "Shuvo gaining momentum early in 2017"। The Daily Star (ইংরেজি ভাষায়)। ২০১৭-০২-১০। সংগ্রহের তারিখ ২০১৭-১১-০৫।  "আসছে মিম-ফেরদৌস-রোশান, যাচ্ছে শাকিব-শুভ–ফারিয়ার ছবি"। প্রথম আলো। ২০১৭-১১-০৭ তারিখে মূল থেকে আর্কাইভ করা। সংগ্রহের তারিখ ২০১৭-১১-০৫।  ইন্টারনেট মুভি ডেটাবেজে ধ্যাততেরিকি (ইংরেজি)
রহিমআফরোজ

রহিমআফরোজ (বাংলাদেশ) লিমিটেড বাংলাদেশের একটি কোম্পানি। ১৯৫৪ সালে চট্টগ্রামে আব্দুর রহিম এর নেতৃত্বে একটি ছোট্ট ট্রেডিং কোম্পানি হিসাবে তার যাত্রা শুরু করে যা আজ বর্তমানে বাংলাদেশের অন্যতম একটি বড় গ্রুপ হিসাবে প্রতিষ্ঠা লাভ করেছে। এ সি আবদুর রহিম ১৯৫৪ সালে একটি ছোট্ট ট্রেডিং কোম্পানি নিবন্ধিত করেন ও যাত্রা শুরু করেন। এটি ১৯৮০ সালে যুক্তরাজ্যের লুকাস ব্যাটারি অধিগ্রহণের মাধ্যমে সফল ব্যবসার শুরু করে। ১৯৮২ সালে আবদুর রহিম মারা গেলে তার তিন সন্তান আফরোজ রহিম, ফিরোজ রহিম এবং নিয়াজ রহিম ব্যবসার হাল ধরেন। কোম্পানিটি ১৯৮৫ সালে প্রথম শিল্প-ব্যাটারি উৎপাদন শুরু করে। ১৯৮৫ সালে প্রথম সোলার পাওয়ারের ক্ষেত্রে ব্রিটিশ পেট্রোলিয়ামের সহায়তায় কাজ শুরু ও ১৯৯২ সালে প্রথম সিঙ্গাপুরে ব্যাটারি রপ্তানি করে। রহিমআফরোজ বাংলাদেশে ১৯৯৩ সালে প্রথম আইপিএস চালু করে। কোম্পানিটি ২০০০ সালে ভারতের আহমেদাবাদে অফিস খোলে। ২০০১ সালে বাংলাদেশ এন্টারপ্রাইজ অব দ্য ইয়ার হয় এবং একই সালে আগোরা ব্র্যান্ড নামে রহিমআফরোজ সুপারস্টোর্স লিমিটেড চালু করে। বর্তমানে এই গ্রুপের ৯ টি ব্যক্তি মালিকানাধীন ব্যবসায়িক শাখা ও কিছু অংশীদার ভিত্তিক ব্যবসায়িক শাখা বিদ্যমান আছে। গ্রুপের পরিচালনায় যারা আছেন তারা হলো, চেয়ারম্যান জনাব আফরোজ রাহিম, ম্যানেজিং ডিরেক্টর ফিরোজ রাহিম, নিয়াজ রহিম, মোহাম্মদ ঈসমাইল, মনোয়ার মিসবাহ মঈন এবং মুদাসসির মঈন। গ্রুপের মূল ব্যবসা গাড়ির যন্ত্র সামগ্রী, পাওয়ার এন্ড এনার্জি এবং রিটেইল চেইন। বর্তমানে গাড়ির টায়ার, ব্যাটারী, গাড়ির ইঞ্জিনের তেল, জেনারেটর, বাতি, ইলেকট্রিকাল যন্ত্র সামগ্রী, সিএনজি স্টেশন এবং পাওয়ার স্টেশন ইত্যাদি। গ্রুপের অন্যতম ব্যবসা হচ্ছে বাংলাদেশের সবচেয়ে পুরাতন ও রিটেইল চেইন আগোরা। প্রতিষ্ঠানটি ২০০১-২০০২ সালে সেরা রফতানিকারকের ট্রফি অর্জন করে। ২০০৪ সালে বাংলাদেশে ফাইবার অপটিকভিত্তিক মেট্রোনেট বাংলাদেশে চালু করে নবায়নযোগ্য শক্তির জন্য ম্যাক গ্র হিল প্যাট রিনিউঅ্যাবেল এনার্জি পদক পায়। এটি ২০০৬ সালে অ্যাশডেন পুরস্কার পায়। ২০০৮ সালে ব্র্যান্ড লিডারশিপ পুরস্কার পায়। ২০১০ সালে এশিয়ার সেরা ব্রান্ড ও বেস্ট ইম্পোয়ারের সিএমও পুরস্কার পায়। "আগের সেই রহিমআফরোজ নেই!"। বাংলানিউজটোয়েন্টিফোর.কম। ২৯ জুলাই ২০১৩। সংগ্রহের তারিখ ২ ডিসেম্বর ২০১৮।